অনেকেই আছেন যারা দৌড়ানোর সময় কত ক্যালরি ব্যয় হল তার হিসেব রাখে না। আবার দৌড় শেষ হতে না হতেই মিষ্টি জাতীয় খাবার, চিপস, এনার্জি ড্রিঙ্ক ইত্যাদি খেতে শুরু করে যেসব খাবারের ক্যালরির পরিমাণ দৌড়ানোর সময় ব্যয় হওয়া ক্যালরির চাইতে বেশি হয়ে যাওয়ার সম্ভাবনা থাকে। তাছাড়া অতিরিক্ত চর্বি ও চিনিযুক্ত খাবার খেলে তা ব্যায়ামের পরপর তৈরি হওয়া ক্যালরির চাহিদা পূরণ করলেও আদতে ব্যায়ামের পরে পেশির ক্ষয়রোধ প্রক্রিয়ায় বাঁধা দেয় বা দেরি করায়। তাই ব্যায়াম শেষ করে যত ক্লান্তই থাকুন না কেন গোগ্রাসে খাওয়া শুরু করবেন না। পানি পান করুন। আর সময়মত ক্যালরি হিসেব করে পুষ্টিকর খাবার খান।